แพงไป? Apple มีแนวโน้มยุติการผลิต iPhone X ปีนี้ - FINNOMENA
Apple มีแนวโน้มที่จะยุติการผลิต iPhone X ภายในปีนี้ ด้วยสาเหตุทั้งจากผลประกอบการภายในของซัพพลายเออร์ไต้หวันและราคาที่สูงจนสู้ไม่ไหว
24 เม.ย. 2561

Apple มีแนวโน้มที่จะยุติการผลิต iPhone X ภายในปีนี้ ด้วยสาเหตุทั้งจากผลประกอบการภายในของซัพพลายเออร์ไต้หวันและราคาที่สูงจนสู้ไม่ไหว
เมื่อวันศุกร์ที่ผ่านมา (20 เม.ย.) TSMC บริษัทผู้ผลิตชิพรายใหญ่ที่สุดในโลกและผู้ขาดการผลิตให้แอปเปิลแต่เพียงผู้เดียว กำลังเผชิญปัญหาชิพล้นและหุ้นของบริษัทก็ล่วงลงไป 6.3%
ขณะที่ iPhone X เผชิญยอดขายที่ลดลงอย่างฮวบฮาบ ทำให้ราคาหุ้นของแอ๊ปเปิลลดลงไปกว่า 4% สาเหตุหลักๆ มาจากราคาที่สูงลิบ โดยเริ่มต้นที่ 999 ดอลลาร์ แพงที่สุดในบรรดาสมาร์ทโฟนและปัญหาเทคโนโลยีระบบจดจำใบหน้าถูกปลดล็อคได้ง่ายเกินคาด
เหตุการณ์นี้ทำให้คล้ายช่วงเดือนมกราคม ปี 2014 ตอนที่ iPhone 5C รุ่นฝาหลังเป็นพลาสติกสีสันสดใส ทำยอดขายได้ไม่เหมือนกับที่คิดไว้ก่อนหน้า จนต้องหยุดผลิตไป
ทำให้แอปเปิ้ลอาจออกรุ่นใหม่ที่มีราคาถูกลง และจากที่เลิกผลิต iPhone X ไปนั้น ทำให้คาดเดาได้ว่า แอปเปิ้ลไม่ต้องการปรับราคาสินค้าตัวเก่าให้ถูกลงเมื่ออกรุ่นใหม่ เหมือนที่ผ่านมา
ใครที่คิดว่ากำลังจะรอให้ Apple เปิดตัว iPhone รุ่นใหม่ออกมาในปีนี้เพื่อรอซื้อ iPhone X เวอร์ชันถูกหั่นราคาอาจจะต้องเปลี่ยนแผนใหม่เสียแล้ว
ที่มา : http://www.nationtv.tv/main/content/378620213
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: